Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Palestiinlastest islamistid tulistasid Gazast raketi Lõuna-Iisraeli.
Iisrael tegi vasturünnaku.
Jeruusalemm jätkab võitlust koroonanakkuse visa levikuga.
Alates reedest on diagnoositud 1000 uut nakatunut.
Iraani käepikendused tegid mitu raketirünnakut
Saudi Araabia ja USA toetatud rajatiste pihta.
Teherani võimud kutsuvad aga rahvusvahelist üldsust
leevendama Washingtoni poolt Iraanile kehtestatud sanktsioone.
Palestiinlastest islamistid tulistasid nädalavahetusel Gazast raketi
Lõuna-Iisraeli asulate pihta.
Õhuhäiresireen kõlas Sderotis ja selle lähiümbruses.
Elanikud pidid pärast 3-nädalast pausi taas varjendeisse jooksma.
Rakett plahvatas asustamata alal, põhjustamata vigastusi ja purustusi.
Vastuseks ründasid Iisraeli lennuk ja tank infrastruktuuri,
mida kasutati IDF esinduse teatel põrandaaluseks tegevuseks,
ja Hamasile kuuluvaid vaatlusposte Põhja-Gazas.
Tasub teada, et ükski palestiinlaste rühmitus
pole rünnaku eest vastutust võtnud,
kuid varasemate avalduste kohaselt peab Iisrael Hamasi vastutavaks
igasuguse Gazast lähtuva terroritegevuse eest.
Lähis-Ida Kvarteti liikmed EL, USA, Venemaa ja ÜRO
arutasid telekonverentsil muret
seoses võimaliku koroonaviiruse puhanguga Gazas.
Kvarteti esindajatele tutvustati ÜRO poolt see nädal käivitatud
2 mlrd USD suurust globaalset abiplaani,
kuid arutelu keskendus Hamasi valitsetavale enklaavile,
kus eksisteerib suure katastroofi risk.
Gazas on seni tuvastatud 9 nakatunut,
kuid testikomplektide puuduse tõttu
puudub olukorrast tegelik ülevaade.
Kuigi džihaadirühmitused plaanivad avalikult juudiriigi hävitamist,
teatas Iisraeli valitsuse tegevuse koordinaator palestiinlaste aladel,
et käesoleval kuul on tehtud koostööd rahvusvahelise üldsusega
edendamaks Gazas jõupingutusi koroonaviiruse leviku tõkestamiseks.
Teiste humanitaarmeetmete seas
annetas Iisrael Gazale osa oma viirustestimiskomplektidest.
Lisaks toimetati sinna sadu meditsiinilisi kaitsevahendeid,
ravimeid ja desinfitseerimisvahendeid.
ÜRO kiitis Iisraeli humanitaartööd ja nimetas seda oluliseks faktoriks
seni saavutatud koroonaviiruse leviku tõkestamisel.
Iisraeli võimud teevad kõik,
et aidata palestiinlaste asulaid nii Gazas kui Läänekaldal.
Samal ajal teatasid islamirühmitused,
et jätavad Iisraeli-Gaza piiril ära varem planeeritud massimiitingu.
Tänane üritus pidi tähistama
nn Suure Naasmismarsi 2. aastapäeva.
Marsi egiidi all korraldasid palestiinlased Iisraeli turvatara ääres
iganädalasi märuleid, sihiga tagasi vallutada maaalad,
mis nad olevat kaotanud 1948. a Araabia-Iisraeli sõjas.
Seoses koroonaviiruse leviku tõkestamiseks tehtava tööga
õhutasid palestiinlaste rühmituste, sh Palestiina Islamidžihaadi juhid
oma toetajaid miitingul mitte osalema.
Jeruusalemm jätkab võitlust koroonanakkuse visa levikuga.
Kinnitatud nakkuste arv jätkab püsivat kasvu.
Iisraeli Terviseministeerium teatas rohkem kui 1000 uuest juhutmist.
Nii oli täna hommikul kell 8 nakatunuid kokku 4347,
80 neist kriitilises seisundis.
Halveneva olukorra valguses kaaluvat peaminister Netanyahu
kuni 3-nädalast üleriigilist, hermeetilist liikumiskeeldu.
Aruteludega tuttav allikas selgitas,
et üldine liikumiskeeld vaadatakse iga nädal üle
ning Iisraeli armee mobiliseeritakse politseile appi korda jõustama
ja kriitilisi logistikavajadusi täitma.
Iisraeli valitsus teeb kõik,
et kiirelt levivat nakkust kontrolli alla saada.
Võetud sammudega tahame jõuda selge ja kohese eesmärgini -
peatada meie seas nakkus.
Vähendada olukordi, kus nakatumine on võimalik.
Kui peatame leviku ning leiame ja tegeleme kiiresti nendega,
kes on juba nakatunud, saame olukorra uuesti kontrolli alla.
Iisraeli julgeolekunõunik rõhutas veel, kui tähtis on rahval järgida meetmeid,
mis valitsuse koroonaviiruse töögrupp välja on töötanud.
Juhtumite kiire kasv, teadmatus haiguse alguse
ja selle tagajärgede suhtes on suureks koormaks
ja loovad arusaadava ootuse selguse ja stabiilsuse suhtes.
Kahjuks on raske sellele küsimusele lõplikku ja põhjendatud vastust anda
ning peame eeldama, et ajaline raamistik on pikem.
Aga, ja see on väga tähtis aga. See sõltub meist.
Mitte ainult, aga ka meist. See sõltub tehtud sammudest
ja panusest, mille igaüks meist annab jõupingutustega ühinemiseks,
et epideemia levikut tõkestada.
Seni tehtud testide piiratud hulga tõttu,
mis annab Iisraeli tervishoiuvõimudele olukorrast vaid osalise pildi,
teatas Iisraeli julgeolekunõunik,
et seniste meetmete tulemusi näeb alles kahe näda pärast.
Pole vaja öeldagi, et keset jätkuvat kampaaniat,
pole raske ainult tulevikku ennustada, vaid teadmata on ka oleviku pilt.
Saame hinde oma praegusele käitumisele alles kahe nädala pärast.
Kui meil oli õigus, suurepärane.
Kui tegime vigu, saame sellest teada liiga hilja.
Püüdluste osana
heita valgust koroonaviiruse tegeliku leviku suhtes juudiriigis,
teatas terviseministeerium, et hetkel tehakse iga päev ca 6000 testi
ja käib töö, et jõuda peaminister Netanyahu seatud sihini
testida iga päev 30 000 inimest.
Saudi Araabias kinnitasid võimud, et armee õhutõrjel õnnestus peatada
kaks Jeemenist tulistatud ballistilist raketti.
Iraani toetatud houthi terroristid võtsid vastutuse rünnaku eest,
millega sihiti strateegilisi majandus- ja sõjalisi objekte pealinnas Riyadhis
ning Jazani, Narjani ja Asiri linnades.
Saudi tsiviilkaitseministeeriumi esindaja sõnul
sai raketitükkidest kergelt viga kaks tsiviilelanikku,
kuna need plahvatasid Riyadhi elurajoonide kohal õhus.
Al-Hammadi mõistis hukka houthid ja nende Iraani patroonid
provotseerimata agressiooni eest vaid 2 päeva pärast seda,
kui nad tervitasid avalikult ÜRO vahendatud relvarahu.
Kaks päeva enne Jeemenist lähtunud valimatut raketituld
tulistasid Iraani toetatud militandid Iraagis kaks raketti
Bagdadi Rohelisse tsooni,
kus asuvad Iraagi valitsus ja enamik välissaatkondi.
Iraagi armee avalduse teatel maandusid raketid
USA toetatud Bagdadi lahingustaabi lähedal,
mis asub mõnesaja meetri kaugusel USA saatkonna territooriumist.
Tasub teada, et antud raketirünnak,
mille luureallikad omistasid Iraani toetatud militantidele,
on viies sarnane rünnak USA toetatud rajatiste vastu käesoleval kuul.
Kui Iraani terrorikombitsad jätkavad Lähis-Ida kiusamist,
siis Teherani vaimulikerežiim peab propagandasõda USA vastu,
et püüda sundida Trumpi valitsust leevendama sanktsioone
Islamivabariigi suhtes.
Need takistavat Iraani võimet kontrollida koroonaviirust,
mis on seni nõudnud üle 2000 iraanlase elu.
Kuigi USA pakkus Iraanile korduvalt humanitaarabi
seoses koroonaviiruse tekitatud raske olukorraga,
keelduvad Iraani juhid jätkuvalt USA abipakkumistest.
USA on kehtestanud Iraanile
julmad, illegaalsed ja terroristlikud sanktsioonid,
mida on pidanud kahjuks järgima ka teised riigid,
sest kardavad Ameerika karistust.
See on tekitanud meile suuri probleeme.
Kui Ameerika ütleb, et on valmis aitama Iraani koroonasituatsiooniga,
on see ajaloo suurim vale.
Vaatamata Iraani Revolutsioonikaarti pidevale terroritegevusele,
mille tõttu hukkus sel kuul kaks USA ja üks Briti sõdur,
teatas EL eelmine nädal,
et annab Iraanile 20 miljonit eurot humanitaarabi.
Oleme rääkinud olukorrast Iraanis,
mis on nakkuste arvult maailmas teisel kohal
ja olukord on dramaatiliseks muutumas
Peame jätkama humanitaarabi Iraanile.
Jätkama mitte sõna otseses mõttes,
sest hetkel me pole suutnud eriti palju humanitaarabi anda,
kuid eksisteerib ca 20 mln eurone humanitaarabieraldis,
mis peaks lähinädalail kohale jõudma.
Samal ajal, kui mõned EL liikmed võitlevad tõsiselt nakkuse levikuga,
rõhutas EL välispoliitikajuht,
kes näib olevat omaks võtnud Iraani narratiivi,
et Brüssel toetab rahaliselt 70 riiki, kes on abi palunud,
sh Iraani ja Venezuelat.
Aitäh vaatamast!
Palvetage koos meiega rahu Jeruusalemmale
ning rahu ja päästet Iisraelile!
Paluge ka kõigi eest, keda koroonaviirus puudutanud on.
Olen Jonathan Hessen. Kena õhtut! Kohtumiseni homme!
Tõlge: Monika Jaaguri